Diari Oficial de la Generalitat Valenciana


Sumari del DOGV 3780, del 27-06-2000 (2000/5395)

RESOLUCIÓ de 23 de juny de 2000, de la Subsecretaria de la Conselleria de Cultura i Educació, per la qual es concedixen ajudes a les federacions i associacions d'alumnes de centres i programes municipals d'Educació Permanent d'Adults, convocades per l'Ordre de 2 de març de 2000 (DOGV número 3.715, de 23 de març).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5395


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 23 de juny de 2000, de la Subsecretaria de la Conselleria de Cultura i Educació, per la qual es concedixen ajudes a les federacions i associacions d'alumnes de centres i programes municipals d'Educació Permanent d'Adults, convocades per l'Ordre de 2 de març de 2000 (DOGV número 3.715 de 23 de març). [2000/A5395]
  
Per l'Ordre de 2 de març de 2000, de la Conselleria de Cultura, Educació i Ciència, es van convocar ajudes per a finançar les activitats pròpies de les federacions i associacions d'alumnes de centres i programes municipals d'Educació Permanent d'Adults (EPA) de la Comunitat Valenciana sostinguts amb fons públics, s'establien els criteris i bases per a la seua concessió i es delegava en la Subsecretaria la resolució de la convocatòria.
  
L'import global màxim de les ajudes i la seua distribució es plasmaven en el punt segon de la part dispositiva. Els criteris previstos en l'ordre es fonamentaven bàsicament, per a les federacions d'alumnes, en la representativitat, determinada en funció del nombre d'associacions afiliades, i amb subjecció als principis de publicitat, concurrència i objectivitat, i es valoraven així mateix els projectes d'activitats presentats per estes federacions.
  
Els criteris previstos en l'ordre de convocatòria per a la baremació de les associacions d'alumnes es fonamentaven bàsicament en la representativitat, determinada en funció del nombre de professors i d'alumnes que tenia el centre docent en què estiguera constituïda l'associació d'alumnes, i es valoraven així mateix els projectes d'activitats presentats per estes associacions.
  
La comissió avaluadora va acordar la distribució dels fons previstos i va elevar una proposta de resolució a fi que la Subsecretaria dictara la resolució corresponent.
  
Per tot això, i vistos els preceptes d'aplicació singular i general, resolc:
  
Primer
  
Estimar les sol·licituds presentades per les entitats que figuren en l'annex I i atorgar-los una ajuda de la quantia que s'hi especifica.
  
Segon
  
Desestimar les sol·licituds de les entitats que figuren en l'annex II, per les causes indicades en el codi assignat respectivament.
  
Tercer
  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura i Educació en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.